Rikunarita-ORG/Wikinium huggingface dataset:
# Çin Xalq Respublikasının sədri

| Çin Xalq Respublikasının Sədri |
| --- |
| çin. 中华人民共和国主席 |
|  |
|  **Hazırda vəzifədədir: Si Cinpin** 14 mart 2013-cüldən  |
| Ümumi məlumatlar |
| Ölkə | * Çin
 |
| Başçılıq edir |  ÇXR |
| Müraciət forması | Cənab Sədr; Zati-aliləri |
| Rəsmi iqamətgahı | Çunnanxay sarayı, Pekin |
| Səlahiyyət müddəti | 5 il |
| Təsis tarixi | 27 sentyabr 1954 |
| Vəzifədə birinci |
Mao Tszedun |
| Rəsmi saytı | english.gov.cn/2013-03/1… |
|  Vikianbarda əlaqəli mediafayllar |

**Çin Xalq Respublikasının Sədri** — Çin Xalq Respublikasının dövlət başçısı. 1982-ci il Çin Konstitusiyasının 62-ci maddəsində göstərilən qaydalara əsasən Ümumçin Xalq Nümayəndələri Məclisi Rəyasət Heyəti tərəfindən təklif edilən namizəd Ümumçin Xalq Nümayəndələri Məclisi tərəfindən ÇXR Sədri vəzifəsinə seçilir. 1949–1982-ci illər arasında Çin Knstitusiyasında Dövlət başçısının ardıcıl iki müddətdən artıq vəzifədə ola bilməyəcəyi nəzərdə tutulmuşdu. 1982-ci ildən 2018-ci ilə qədər və 2018-ci ildən bəri Dövlət başçısının səlahiyyət müddətinə heç bir məhdudiyyət qoyulmayıb.

## İstinadlar
# İzoxətt

**İzoxət** (yun. isos-"bərabər") — hər hansı bir kəmiyyətin coğrafi xəritədə, şaquli kəsikdə və ya qrafikdə eyni qiymətlərini göstərən xətt.

## İzoxətlərin növləri

## İzoamplitudalar

Xəritədə bu və ya digər meteoroloji kəmiyyətin amplitudasının bərabər olduğu nöqtələri birləşdirən xətlər.

## İzoanemon

Xəritədə küləyin ortaillik sürətinin müxtəlif qiymətini göstərən xətt.

## İzobarlar

* İzobarlar (yun. isos — "bərabər" və baros — "ağırlıq") — xəritədə, müxtəlif diaqramlarda eyni barometrik təzyiqli məntəqələri birləşdirən xətlər.
* İzobatlar (yun. isos — "bərabər" və bathis — "dərinlik") — xəritədə su hövzələrinin (göl, dəniz, okean) eyni dərinlikdə olan nöqtələrini birləşdirən xətlər.
* İzotermlər — iqlim xəritələrində müəyyən vaxt içərisində orta temperaturu eyni olan yerləri birləşdirən xətlər. İzotermlər orta, illik, yanvar və iyul temperaturlarını göstərir.
* İzodenslər (yun. isos — "bərabər" və lat.densus — "sıx") — havanın, dağ süxurlarının xəritədə xətləri.
* İzofenlər — eyni mövsümi hadisə məntəqələrini birləşdirən xətlər (məs., botanikada: bitkilərin izofeni çiçəklənmənin eyni tarixləri).
* İzobazlar — xəritədə Yer səthinin dəniz səthinə nisbətən qalxdığı və ya çökdüyü bərabər olan nöqtələri birləşdirən xətlərdir. Eyni qalxma xətlərini birləşdirən xətlərə izobanazlar, eyni çökmə nöqtələrini birləşdirən xətlərə isə izokatabazlar deyilir.
* İzogipslər — xəritədə Yer səthinin dəniz səthindən eyni hündürlükdə olan nöqtələrini birləşdirən xətlər.
* İzogiyetlər (yun. isos — "bərabər" və hyetos — "yağış") — vahid zamanda və ya orta çoxillik, aylıq, illik yağıntıların miqdarını göstərən izoxətlər.
* İzoxatlar — xəritədə küləyin sürəti eyni olan nöqtələri birləşdirən xətlər.
* İzoxionlar (yun. isos — "bərabər" və chin — "qar") — xəritədə qar sərhəddinin yüksəkliyini göstərən izoxətlər.
* İzokosmlar — xəritədə kosmik şüalanma gərginliyinin eyni olduğunu göstərən xətlər.
* İzoqalinlər (yun. isos — "bərabər" və halinos — "duzlu") — xəritədə okeanlarda eyni duzluluğu göstərən nöqtələri birləşdirən xətlər.
* İzomer — yağıntıların aylıq miqdarı eyni olan məntəqələri birləşdirən xətt: ortaillik yağıntının miqdarına görə faizlə ifadə olunur.
* İzonaqlar — su hövzələrində eyni davamiyyətli buz örtüyünü göstərən izoxətlər.
* İzoneflər — xəritədə eyni buludluluq izoxətləri.
* İzopaqlar (yun. isos — "bərabər" və paqos — "buz") — xəritədə su hövzələrində buz örtüyünün davamiyyətinin xəritədə izoxətləri.
* İzopektiklər (yun. isos — "bərabər" və pektos — "bərkimiş, donmuş") — xəritə üzərində suyun donma tarixini göstərən izoxətlər.
* İzopinklər (yun. isos — "bərabər" və pyknos — "sıx") — xəritədə dəniz suyunun sızlığını göstərən izoxətlər.
* İzoseyslər — xüsusi xəritələrdə seysmik təkanların eyni gücdə qeyd olunduğu yerləri birləşdirən izoxətlər.
* İzotip — müxtəlif ölkələrdə və ya rayonlarda yayılan heyvan və ya bitki növ müxtəliflikləri.
* İzovela (yun. isos — "bərabər" və lat. velox — "tez hərəkət edən") — xəritədə küləyin eyni sürətli nöqtələrini birləşdirən izoxətt.

## İstinadlar

## Xarici keçidlər

* YER QABIĞINDA BAŞ VERƏN PROSESLƏR

## Həmçinin bax

* İzobar
* İzoterm
* İzotermik proses